Skoltefossen

Skoltefossen er en foss i Sør-Varanger kommune i Troms og Finnmark. Den ligger i Neidenelva, 9 kilometer fra munningen i Neidenfjorden. Fossen har en fallhøyde på 7 meter og er rundt 80 meter lang. Den er en del av et én kilometer langt strykparti som strekker seg ned til St. Georgs kapell og har et samlet fall på 17 meter. Fossen er dannet der en fjellskrent skjærer tvers over elva.

Skoltefossen og stryket nedenfor har mange kulper og har i mange hundre år vært et sted hvor laksefiske har foregått. Fossen er spesielt kjent for det tradisjonsrike käpälä-fisket, hvor det brukes kastenot i en kulp i fossen.

Europavei 6 krysser over fossen via Neiden bru.

Referanser

Eksterne lenker 
 Video fra Käpäläfisket i Skoltefossen, fra DigitaltMuseum

Galleri 

Fosser i Finnmark
Sør-Varangers geografi